**СРЕДНО УЧИЛИЩЕ „СВЕТИ КЛИМЕНТ ОХРИДСКИ”**

**6362 С. СТАМБОЛОВО, ОБЩ. СТАМБОЛОВО, ОБЛ. ХАСКОВО**

**тел. 0879406488 e-mail:** **kl.ohridski.stambolovo@abv.bg**

**УСТАВ**

**НА УЧЕНИЧЕСКИЯ СЪВЕТ**

**НА СУ „ СВ. КЛИМЕНТ ОХРИДСКИ“**

**С. СТАМБОЛОВО,**

**ОБЩ. СТАМБОЛОВО, ОБЛ. ХАСКОВО**

**2022 - 2023г.**

*Ние, членуващите в Ученическия съвет*

*на СУ „Св. Климент Охридски“ с. Стамболово,*

 *представители на всички паралелки в училището,*

*в стремежа си да изразим волята на учениците, като обявяваме верността си към общочовешките ценности: свобода, хуманизъм, равенство, справедливост, търпимост, достойнство и сигурност, като съзнаваме неотменимия си дълг да пазим и почитаме училищните ритуали, символи и традиции, прогласяваме своята решимост да създадем демократична, правова и социална училищна среда.*

*Среда съобразена с всички законови уредби съгласно:*

*Закон за предучилищното и училищното образование, Правилника за дейността на СУ „Св. Климент Охридски“ с. Стамболово и всички приети от Република България международни конвенции, описващи и/или защитаващи човешките права и свободи, за което приемаме този*

**УСТАВ**

**Глава първа**

**ОСНОВНИ ПОЛОЖЕНИЯ**

**Чл. 1. Срок**

Дейността на Ученическия съвет (УС) не се ограничава със срок.

**Чл. 2. Цели и задачи**

Ученическият съвет е организация, чиято дейност е свързана с вземане на решения относно учениците и учебния процес. Тези решения се представят пред Ръководството наСУ „Св. Климент Охридски“ с. Стамболово и Педагогическия съвет. Основната цел на УС е да осъществява връзка между учениците - от една страна и горепосочените институции - от друга.

**УС има шест основни задачи:**

1. Да обединява и представлява учениците от училището.

2. Да защитава правата и интересите на учениците в СУ „Св. Климент Охридски“ с. Стамболовов съответствие с Правилника за дейността на училището и Международните конвенции за правата на детето и човека.

3. Да съблюдава за изпълнение на задълженията на учениците в съответствие с Правилника за дейността **на** СУ „Св. Климент Охридски“ с. Стамболово

4.Да участва активно в дейности, насочени към личностно развитие на учениците и поемане на отговорност.

5. Да участва в планиране и осъществяване на извънкласни дейности с развлекателен и обществено-значим характер, като: различни форми на занимания, състезания, концерти, конкурси и други.

6. Да представлява учениците пред образователни, социални правни и други институции.

**Глава втора**

**ОСНОВНИ ПРАВА И ЗАДЪЛЖЕНИЯ НА УЧЕНИЦИТЕ В**

**УЧЕНИЧЕСКИЯ СЪВЕТ**

* **1.Членство в Общото събрание на УС**

1. Ученическият съвет е форма на ученическо самоуправление.

2. УС решава проблеми, засягащи учениците.

3. Приема решения за разработването и реализирането на проекти, кампании и други.

4. Членството в УС е доброволно. В него участват по един  представител от всеки клас на училището - от 1 до 12 клас.

5. Членоветe на УС от определен клас се избират чрез явно гласуване.

6. Висш орган на УС е Общото събрание (ОСУС).

7. Протоколите на Общото събрание се водят от избран секретар.

**Чл. 1. Право на членство:**

ал.1. Има всеки ученик, избран за представител на класа си по демократичен начин. Той трябва да отговаря на следните изисквания: редовен и последователен в учебната дейност; отговорен и инициативен; безпристрастен и упорит при решаване на проблеми; човек, чието мнение се уважава в класовия колектив и има изграден авторитет, за да представя достойно класа си.

**Чл. 2. Приемане на членове в УС, става съгласно чл.1. от този параграф и при следните условия:**

ал.1. Абсолютно съгласие от страна на кандидата за участие в УС.

**Чл. 3. Наказателен кодекс**

ал.1. Мъмрене от Председателя.

ал.2. Предупреждение за изключване от УС.

ал.3. Изключване от УС.

**Чл.4** При две поредни и безпричинни отсъствия от заседания на УС представителят на съответния клас се наказва съгласно чл.3 т.1.

**Чл. 5**. При три поредни и безпричинни отсъствия от заседания на УС представителят на съответния клас се наказва съгласно чл.3 т.2.

**Чл.6** При четири поредни и безпричинни отсъствия от заседанията на УС представителят на съответния клас се наказва съгласно чл.3 т.3, бива сменен съгласно чл.2. от този параграф.

**Чл.7** При още две поредни и безпричинни отсъствия от заседания на УС, направени от новия представител на съответния клас се наказва съгласно чл.3. т.3, а същият клас губи правото да участва в УС до края на учебната година.

**Чл.8** Ако член на УС има поведение, уронващо престижа на УС и СУ „Св. Климент Охридски“ с. Стамболово, чрез демократично явно гласуване в ОСУС при наличието на кворум и мнозинство, Председателят на УС има право да изгони този член.

**Чл.9**. Ако член на УС желае да прекрати участието в УС, той е свободен да го направи, след като представи писмено мотивите за своето решение пред ОС на УС.

* **2. Права и задължения на членовете на УС**

**Чл.1**. Всеки член има право:

ал.1. На един глас в ОСУС;

ал.2. Да участва активно в управлението и работата на УС;

ал.3. Да му бъде извинено отсъствие от събрание на УС, съгласно УСТАВА;

ал.4. Да избира и да бъде избиран в органите на УС;

ал.5. Да гласува, когато обсъжданите въпроси изискват това;

ал.6. Да бъде информиран за дейността на УС.

**Чл.2.** Всеки член на УС е длъжен:

ал.1. Да спазва УСТАВА на УС и да изпълнява решеният на ОСУС;

ал.2. Да участва активно в събранията на УС;

ал.3. Да не използва, по какъвто и да е начин, УС за цели, противоречащи на УСТАВА.

ал.4. Членът на УС не отговаря лично за задълженията на УС.

ал.5. Членските права и задължения са непрехвърлими и не преминават върху други лица при прекратяване на членството.

* **3. Права и задължения на членовете извън УС.**

**Чл.1**. Представителят на класа има право:

ал.1. Да участва активно в провеждането на часа на класа.

ал.2. Да получава съдействие, препоръки и съвети от класния ръководител, или отговорника за УС **на** СУ „Св. Климент Охридски“ с. Стамболово по важни за класа въпроси и възникнали проблеми.

**Чл.2.** Представителят е задължен:

ал.1. Да осигури демократично избиране на учениците, отговарящи за различни длъжности, определени от класа, чрез явно или анонимно гласуване.

ал.2. Да провежда избори за нов представител в края на мандата си от една година.

ал.3. Да следи за правилното изпълнение на длъжностите в класа с мандат от една година или временните по установения от класния ръководител график, да дава съвети и да внася корекции в изпълнението им.

ал.4. Да представлява класа пред УС на всяко негово заседание според този УСТАВ.

ал.5. Да уведомява класа за взетите от УС решения и информира своевременно за предстоящи обсъждания, засягащи пряко или косвено интересите на класа.

ал.6. Да осигури присъствието на всеки ученик, желаещ да участва в заседание на ОСУС, за да изяви своите собствени възгледи, да дава предложения или да участва чрез други действия според този УСТАВ.

ал.7. Да стимулира активното участие на своите съученици в заседанията на ОСУС.

ал.8. Да защитава всеки ученик от неговия клас, при накърняване на личното му достойнство и накърняване на човешките му права  от страна на ученик, учител, друго длъжностно лице или обслужващ персонал.

* **4. Длъжности в УС:**

**Чл. 1**. Всички длъжности с мандат една година, за които може да се кандидатства по време на избори в УС, са:

ал.1. Председател – представлява УС пред училищните власти, организира дейността на УС.

ал. 2. Секретар – води протокола на заседанията на ОС на УС.

ал. 3. Комисия по етика и вътрешен ред

ал. 4. Комисия за организиране на училищните тържества и празници.

ал. 5. Комисия за дисциплина, превенция на тормоза и насилието в училище.

ал. 6. Комисия за връзки с ученици, учители, общественост.

ал. 7. Комисия за спорт и туризъм.

**Чл. 2.** Други длъжности могат да се добавят чрез гласуването им от ОСУС.

**Чл.3**. Дейността на ученическия съвет се подпомага и консултира от училищен ръководител, който оказва методическа и организационна помощ.

* **5. Структура и мандат на органите на УС:**

**Чл. 1**. Общо събрание на УС

ал.1. Структура - ОС на УС се състои от всички членове на УС.

ал.2. Мандат - ОС на УС има мандат една година.

ал.3. Права на ОСУС

1. Изменя и допълва настоящия УСТАВ.

2. Избира и освобождава членовете на ръководството на УС (включително и Председателя).

3.Изразява и защитава интересите на учениците пред училищното ръководство и Педагогическия съвет.

4. Приема, освобождава и изключва членове на УС.

5.Взема отношение при предложения за похвали и наказания на ученици.

6. Приема основните насоки и програма за дейността на УС.

7. Решава и всякакви други въпроси, които намира за целесъобразно да обсъди.

ал. 4. Ред за вземане на решения:

1. Събранието на ОСУС се счита за редовно, когато има кворум, състоящ се от минимум 50% + един от членовете на УС.

2. При липса на кворум събранието се отлага с 15 минути на същото място и при същия дневен ред. След това то се провежда и се счита за редовно, колкото и членове да се явят.

3. Решенията на ОСУС се вземат с обикновено мнозинство от присъстващите членове.

4. ОС на УС решава конкретно във всеки отделен случай формата на гласуване - явно или тайно.

**Глава трета**

**ПРЕДСЕДАТЕЛ**

**Чл. 1.** Председателят олицетворява единството на УС и ученическата общност в СУ „Св. Климент Охридски“ с. Стамболово. Той ги представлява както в, така и извън СУ „Св. Климент Охридски“ с. Стамболово.

**Чл. 2**. Председателят се подпомага в своята дейност от Секретаря.

**Чл. 3.** Избор на Председател

ал.1. Председателят се избира от ОСУС във втората седмица на новата учебна година.

ал.2. Право на вот могат да упражнят всички членове на УС.

ал.3. Избран е кандидат, получил кворум от 50% + 1 от членовете на УС.

ал.4. Секретаря се избира след като бъде избран Председател

ал.5. Избран е кандидат, получил кворум от 50% + 1 от членовете на УС.

**Чл. 4. Пълномощията на Председателя и на Секретаря се прекратяват предсрочно при:**

ал.1. Доброволно отказване от поста, мотивирано с писмено обяснение.

ал.2. Трайна невъзможност да изпълнява правомощията си, поради тежко заболяване.

ал.3. Гласуване вот на недоверие

(т.1) В случай на т.1,2 и 3 Секретарят встъпва в длъжността Председател до края на мандата.

(т.2) При невъзможност Секретарят да встъпи в длъжност, на негово място се избира нов Председател по начина, описан в чл. 3.

**Чл. 5. Председателят на УС:**

1. Ръководи дейността на УС.

2. Води заседснията на УС.

3. Взима активно участие в обсъждането на въпроси, засягащи дейността на УС.

4. Има право да гласува при вземане на решение в УС.

5. Свиква извънредни заседания в случай, че това е необходимо.

6. Председателят има правото да предлага кандидатури за различните длъжностни постове в УС.

7. Председателят има право еднолично да отхвърли прието от УС решение вендъж през мандата си, след като ясно и точно е подкрепил решението си. противоречащото на демократичните принципи и ценности свое решение

8. При отсъствие на Председателя, Секретарят ръководи заседанието на УС.

9. Председателят се задължава да спазва УСТАВА на УС и Правилника **на** СУ „Св. Климент Охридски“ с. Стамболово. В нито един момент от мандата си Председателят няма право да пренебрегва законите на своето училище.

**Глава четвърта**

**ПРЕДСТАВИТЕЛИ И СЕКРЕТАР**

**Чл. 1. Представители**

ал.1. Избират се по описания в УСТАВА ред.

ал.2. Имат право да гласуват при вземане на решение в УС.

ал.3. Информират ученическата общност **на** СУ „Св. Климент Охридски“ с. Стамболово по въпроси, касаещи дейността на УС.

**Чл. 2. Секретар**

ал.1. Подготвя материалите за заседанията и води протоколите.

В протоколите се вписват:

1. *Номер на протокола;*
2. *Дата и място на провеждане;*
3. *Присъстващи и отсъстващи;*
4. *Наблюдатели и гости;*
5. *Дневен ред;*
6. *Същността на изказванията;*
7. *Решения;*
8. *Резултати от гласувания.*

**Глава пета**

**ФИНАНСИРАНЕ**

**Чл.1**.Финансово дейността на ученическия съвет се подпомага от училището, спонсори, благотворителни дейности и други инициативи на учениците и училището.

**Глава шеста**

**ПРАВИЛНИК ЗА ПРИЛАГАНЕ НА УСТАВА**

**Чл. 1. Всеки един член на УС е длъжен да изпълнява задълженията си, определени с този УСТАВ, Закона за училищното и предучилищното образование, Правилника за дейността на СУ „Св. Климент Охридски“ с. Стамболово** **и всички приети от България международни конвенции, описващи и/или защитаващи основните човешки права и свободи.**

**Чл. 2. Нито един от членовете на УС, както и нито един от учениците на СУ „Св. Климент Охридски“ с. Стамболово** **няма право: да петни името на България, да уронва престижа на** **СУ „Св. Климент Охридски“ с. Стамболово, да накърнява достойнството на друг човек.**